
RAZPISNA DOKUMENTACIJA
k javnemu razpisu za sofinanciranje plač dodatnih strokovno izobraženih delavcev v programih nacionalnih panožnih športnih šol 2026–2028

Razpisna dokumentacija vsebuje:
1. Besedilo javnega razpisa
2. Splošna navodila v zvezi z javnim razpisom, izpolnjevanjem in oddajo vlog
3. Postopek izbora in sofinanciranja izvajalcev
4. Vsebinska navodila za pripravo programov nacionalnih panožnih športnih šol (v nadaljnjem besedilu: NPŠŠ)
5. Vzorec pogodbe o sofinanciranju plač dodatnih strokovno izobraženih delavcev v programih NPŠŠ


Besedilo javnega razpisa
[bookmark: _Hlk155877571]Številka: 6711-4/2026-2180-6
Datum: 3. september 2026
Na podlagi 17. in 19. člena Zakona o športu (Uradni list RS, številka 29/17, 21/18 – ZNOrg, 82/20, 3/22 – ZDeb, 37/24 – ZMat-B in 10/26; v nadaljnjem besedilu: ZŠpo-1), Zakona o izvrševanju proračunov Republike Slovenije za leti 2026 in 2027 (Uradni list RS, številka 95/25 in 112/25 – ZJF-K), Proračuna Republike Slovenije za leto 2026 (Uradni list RS, številka 104/24 in 95/25) ter v skladu s Pravilnikom o sofinanciranju izvajanja letnega programa športa na državni ravni (Uradni list RS, številka 68/19, 91/20, 138/21, 74/23, 118/23, 6/24, 18/25, 80/25 in 13/26; v nadaljnjem besedilu: pravilnik) in Letnim programom športa v Republiki Sloveniji za leto 2026, številka 6712-75/2025-2180-3 z dne 22. december 2025, s spremembo številka 6712-75/2025-2180-6 z dne 31. marec 2026, objavlja Ministrstvo za gospodarstvo, delo in šport
JAVNI RAZPIS ZA SOFINANCIRANJE PLAČ DODATNIH STROKOVNO IZOBRAŽENIH DELAVCEV V PROGRAMIH NACIONALNIH PANOŽNIH ŠPORTNIH ŠOL 2026–2028
1. Naziv in sedež izvajalca javnega razpisa
Ministrstvo za gospodarstvo, delo in šport, Kotnikova ulica 5, 1000 Ljubljana.
1. [bookmark: _Hlk155952571][bookmark: _Hlk155952592]Predmet javnega razpisa 
Predmet javnega razpisa je sofinanciranje plač strokovno izobraženih delavcev, ki so zaposleni pri nacionalni panožni športni zvezi in izvajajo programe, namenjene pretežno športni vzgoji otrok in mladine, usmerjenih v kakovostni in vrhunski šport, v individualnih in kolektivnih športnih panogah, ki so na programu naslednjih zimskih ali letnih olimpijskih iger, predvidoma v obdobju od 1. novembra 2026 do 29. februarja 2028.
1. Cilji javnega razpisa
Cilj javnega razpisa je izvajanje kakovostnega in srednjeročnega programa za otroke in mladino, usmerjene v kakovostni in vrhunski šport na podlagi srednjeročne strategije panožne športne šole in štiriletnega programa organiziranosti in delovanja nacionalne panožne športne šole za posamezno športno panogo.
1. Navedba pogojev za kandidiranje na javnem razpisu in merila
Na javni razpis se lahko prijavijo nacionalne panožne športne zveze, ki izpolnjujejo pogoje, določene v 26. členu pravilnika.
Merila, po katerih se določi število sofinanciranih strokovno izobraženih delavcev v programih nacionalnih panožnih športnih šol, so določena v 27. členu pravilnika, način njihove uporabe pa v Prilogi 2 k pravilniku.
1. Predviden obseg javnih sredstev za sofinanciranje
Za sofinanciranje plač strokovno izobraženih delavcev v programih nacionalnih panožnih športnih šol je za leto 2026 predviden znesek 55.204,20 evrov, za leto 2027 predvidoma 693.652,80 evrov in za leto 2028 predvidoma 177.988,80 evrov. Skupaj za celotno obdobje znaša znesek sofinanciranja do 926.845,80 evrov.
Sredstva za leti 2026 in 2027 so zagotovljena v proračunu Republike Slovenije na proračunski postavki (v nadaljnjem besedilu: PP) 231759 Šport otrok in mladine ter športna rekreacija. Sredstva za leto 2028 bodo zagotovljena na PP 231759 Šport otrok in mladine ter športna rekreacija.
Dodeljena sredstva morajo biti porabljena za sofinanciranje plač strokovno izobraženih delavcev v programih nacionalnih panožnih športnih šol.
1. Rok, do katerega morajo biti predložene vloge za dodelitev sredstev
Vlogo se odda elektronsko, v spletni aplikaciji za elektronske javne razpise eJR (v nadaljnjem besedilu: eJR) na naslovu: https://mgts.ejr.gov.si/ejr-web/. V spletno aplikacijo se je mogoče prijaviti le z uporabniškim računom SI-PASS (storitev za spletno prijavo in elektronski podpis).
Spletna aplikacija eJR vsebuje vsa obvezna polja za vnos podatkov ter omogoča nalaganje obveznih prilog in dokazil. Vlagatelj mora v eJR izpolniti naslednje podatke:
· osnovne podatke; 
· izjavo o lastnem financiranju plače strokovno izobraženim delavcem, prispevkov delodajalca in ostalih dodatkov povezanih z delom;
· podatke o strokovno izobraženih delavcih, ki se vnesejo za vsako prijavljeno kvoto posebej.
Vlagatelj mora v zavihku »Priloge, potrdila in dokazila« naložiti naslednja dokazila:
· srednjeročno strategijo panožne športne šole za športno panogo za obdobje do zaključka naslednjih olimpijskih iger (v nadaljnjem besedilu: OI) (sprejme oziroma potrdi jo pristojni organ nacionalne panožne športne zveze);
· štiriletni program organiziranosti in delovanja nacionalne panožne športne šole za obdobje, ki ne sme biti končano pred datumom naslednjih OI (sprejme oziroma potrdi ga pristojni organ nacionalne panožne športne zveze);
· sklep pristojnega organa nacionalne panožne športne zveze o potrditvi seznama strokovno izobraženih delavcev, s katerimi kandidira na javnem razpisu.
Izpolnjeno vlogo v spletni aplikaciji eJR mora predlagatelj podpisati in oddati prek aplikacije eJR do izteka roka.
Vloga se šteje za pravočasno, če jo sistem eJR prejme najpozneje na dan 1. oktober 2026.
Vloge, oddane po izteku razpisnega roka, ne bodo obravnavane.
Če zaradi tehničnih težav v aplikaciji eJR vloge ni mogoče oddati v predpisanem roku, mora vlagatelj ob oddaji predložiti dokazilo o tehničnih težavah. Vloga, ki ji bo priloženo ustrezno dokazilo, bo glede pravočasnosti oddaje obravnavana individualno.
Zaradi morebitne obremenjenosti sistema eJR ministrstvo vlagateljem priporoča, da vloge ne oddajajo zadnji dan razpisnega roka.
Razpisna dokumentacija je dosegljiva na spletni strani Ministrstva za gospodarstvo, delo in šport (v nadaljnjem besedilu: ministrstvo) v rubriki »Javne objave«: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/.
Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena.
1. Datum odpiranja vlog za dodelitev sredstev 
Strokovna komisija bo vloge odpirala od 5. oktobra 2026 do 9. oktobra 2026. Odpiranje prejetih vlog v skladu z drugim odstavkom 25. člena ZŠpo-1 ni javno.
Komisija bo obravnavala samo pravočasno oddane vloge, oddane prek aplikacije eJR. Za vsako vlogo bo ugotovila, ali je pravočasna, ali jo je vložila upravičena oseba in ali je popolna, o odpiranju pa bo vodila zapisnik.
Če bo vloga formalno nepopolna, bo ministrstvo vlagatelja prek aplikacije eJR oziroma na elektronski naslov, naveden v vlogi, pozvalo k dopolnitvi. Rok za dopolnitev bo določen v skladu s 26. členom ZŠpo-1 in ne sme biti krajši od 8 dni in ne daljši od 15 dni. Če vlagatelj vloge ne dopolni v zahtevanem roku, ministrstvo v skladu z drugim odstavkom 26. člena ZŠpo-1 vlogo zavrže s sklepom. Pritožba zoper sklep ni dovoljena.
Če bo pri pregledu vloge za njeno razjasnitev potrebno pojasnilo, lahko ministrstvo vlagatelja pozove k pojasnilu. Pojasnilo se lahko nanaša le na že predložene podatke in vsebine vloge in ne sme pomeniti dopolnjevanja vloge z novimi podatki, dokazili ali vsebinami, ki bi jih moral vlagatelj predložiti do roka za oddajo vloge.
1. Rok, v katerem bodo vlagatelji obveščeni o izidu javnega razpisa
Vlagateljem bo ministrstvo najkasneje v roku 60 dni od zaključka odpiranja vlog izdalo odločbe o izbiri in obsegu sofinanciranja oziroma o zavrnitvi sofinanciranja programa. Ob izdaji odločbe o izbiri bo ministrstvo vlagatelja pozvalo k podpisu pogodbe o sofinanciranju programa. Če se vlagatelj v roku osmih dni ne odzove, se v skladu z drugim odstavkom 29. člena ZŠpo-1 šteje, da je umaknil vlogo za sofinanciranje.
Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neopravičeno niso bila dodeljena, lahko v roku osmih dni od vročitve odločbe vloži ugovor pri ministrstvu. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog.
Ministrstvo o ugovoru odloči v roku 30 dni od njegovega prejema. Odločitev o izbiri je s tem dokončna.
1. Kontaktne osebe in informacije za vlagatelje
Podrobne informacije, razpisna dokumentacija in obrazci so dostopni na spletnem naslovu:
· Javne objave Ministrstva za gospodarstvo, delo in šport | GOV.SI
· Vloge se oddajajo izključno prek spletne aplikacije eJR v skladu s 6. točko javnega razpisa.
· Za dodatne informacije glede javnega razpisa se vlagatelji lahko obrnejo na: Ministrstvo za gospodarstvo, delo in šport, Direktorat za šport, Jure Kastelic [telefon: 01/400 37 05; elektronska pošta: jure.kastelic@gov.si].
Dr. Anže Logar
minister
Po pooblastilu, številka 0204-2/2026-2180-31 z dne 29. junij 2026,
mag. Katja Koren
državna sekretarka


Splošna navodila v zvezi z javnim razpisom, izpolnjevanjem in oddajo vlog
Podrobne informacije, razpisna dokumentacija in navodila, so dostopni na spletnem naslovu:
· Javne objave Ministrstva za gospodarstvo, delo in šport | GOV.SI
Vlogo se odda elektronsko, v spletni aplikaciji za elektronske javne razpise eJR (v nadaljnjem besedilu: eJR) na naslovu: https://mgts.ejr.gov.si/ejr-web/. V spletno aplikacijo se je mogoče prijaviti le z uporabniškim računom SI-PASS (storitev za spletno prijavo in elektronski podpis).
Spletna aplikacija eJR vsebuje vsa obvezna polja za vnos podatkov ter omogoča nalaganje obveznih prilog in dokazil. Vlagatelj mora v eJR izpolniti naslednje podatke:
· osnovne podatke; 
· izjavo o lastnem financiranju plače strokovno izobraženim delavcem, prispevkov delodajalca in ostalih dodatkov povezanih z delom;
· podatke o strokovno izobraženih delavcih, ki se vnesejo za vsako prijavljeno kvoto posebej.
Vlagatelj mora v zavihku »Priloge, potrdila in dokazila« naložiti naslednja dokazila:
· srednjeročno strategijo panožne športne šole za športno panogo za obdobje do zaključka naslednjih olimpijskih iger (v nadaljnjem besedilu: OI) (sprejme oziroma potrdi jo pristojni organ nacionalne panožne športne zveze);
· štiriletni program organiziranosti in delovanja nacionalne panožne športne šole za obdobje, ki ne sme biti končano pred datumom naslednjih OI (sprejme oziroma potrdi ga pristojni organ nacionalne panožne športne zveze);
· sklep pristojnega organa nacionalne panožne športne zveze o potrditvi seznama strokovno izobraženih delavcev, s katerimi kandidira na javnem razpisu.
Izpolnjeno vlogo v spletni aplikaciji eJR mora predlagatelj podpisati in oddati prek aplikacije eJR do izteka roka.
Vloga se šteje za pravočasno, če jo sistem eJR prejme najpozneje na dan 1. oktober 2026.
Vloge, oddane po izteku razpisnega roka, ne bodo obravnavane.
Če zaradi tehničnih težav v aplikaciji eJR vloge ni mogoče oddati v predpisanem roku, mora vlagatelj ob oddaji predložiti dokazilo o tehničnih težavah. Vloga, ki ji bo priloženo ustrezno dokazilo, bo glede pravočasnosti oddaje obravnavana individualno.
Zaradi morebitne obremenjenosti sistema eJR ministrstvo vlagateljem priporoča, da vloge ne oddajajo zadnji dan razpisnega roka.
Razpisna dokumentacija je dosegljiva na spletni strani Ministrstva za gospodarstvo, delo in šport (v nadaljnjem besedilu: ministrstvo) v rubriki »Javne objave«: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/.
Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena.
Postopek izbora in sofinanciranja izvajalcev
Izvajalce programa nacionalnih panožnih športnih šol ministrstvo izbere v skladu s pravilnikom in javnim razpisom ter razpisno dokumentacijo. Na javni razpis se lahko prijavijo nacionalne panožne športne zveze, ki izpolnjujejo pogoje, navedene v 26. členu pravilnika.
V določbah pravilnika, navedenih v razpisni dokumentaciji, je določen način izračuna oziroma določanja deleža, ki ga lahko prejme posamezni prejemnik ob izpolnjevanju vseh pogojev.
Minister je izdal sklep št. 6711-4/2026-2180-4 z dne 2. september 2026 o določitvi dodatnega števila sofinanciranih strokovno izobraženih delavcev v programu nacionalnih panožnih športnih šol za posamezno športno panogo za obdobje 2026–2028, (v nadaljnjem besedilu: Sklep o določitvi kvot).
1. Za individualne športne panoge se za obdobje 2026-2028 določi 3 dodatne kvote NPŠŠ, tako da skupno število kvot upoštevaje že dodeljene kvote za obdobje 2024-2028 znaša 75:
	Nacionalna panožna športna zveza (NPŠZ)
	Športna panoga
	Število kvot

	Strelska zveza Slovenije
	strelstvo
	1

	Boksarska zveza Slovenije
	boks
	1

	Sabljaška zveza Slovenije
	sabljanje
	1


2. Za primere, ko posamezna izvajalka NPŠŠ iz katerega koli razloga na dodatnem javnem razpisu ne bo izkoristila ali delno izkoristila dodatno dodeljenih kvot NPŠŠ iz točke 1. tega sklepa, lahko na razpisu po naslednjem vrstnem redu kandidirajo tudi naslednje nadomestne upravičenke:
Za sofinanciranje kvot NPŠŠ individualnih športnih panog, vsaj do ene kvote NPŠŠ, ker v glavnem razpisu niso bili upravičeni do nobene kvote NPŠŠ:
	Zaporedna številka
	NPŠZ
	Športna panoga

	1
	Triatlonska zveza Slovenije
	triatlon

	2
	Atletska zveza Slovenije
	atletika - cestni tek

	3
	Konjeniška zveza Slovenije
	konjeništvo - preskakovanje ovir

	4
	Zveza drsalnih športov Slovenije
	drsanje - umetnostno



Za sofinanciranje kvot NPŠŠ individualnih športnih panog, glede na merila:
	Zaporedna številka
	NPŠZ
	Športna panoga

	5
	Atletska zveza Slovenije
	atletika - stadionska

	6
	Judo zveza Slovenije
	judo

	7
	Smučarska zveza Slovenije
	smučanje - smučarski skoki

	8
	Plavalna zveza Slovenije
	plavanje

	9
	Planinska zveza Slovenije
	planinstvo - športno plezanje

	10
	Kolesarska zveza Slovenije
	kolesarstvo - cestno

	11
	Teniška zveza Slovenije
	tenis

	12
	Kajakaška zveza Slovenije
	kajak kanu - slalom

	13
	Jadralna zveza Slovenije - Federazione Slovena Vela
	jadranje

	14
	Veslaška zveza Slovenije
	veslanje

	15
	Smučarska zveza Slovenije
	smučanje - alpsko

	16
	Namiznoteniška zveza Slovenije
	namizni tenis

	17
	Kolesarska zveza Slovenije
	kolesarstvo - gorsko

	18
	Smučarska zveza Slovenije
	smučanje - biatlon

	19
	Badmintonska zveza Slovenije
	badminton

	20
	Smučarska zveza Slovenije
	smučanje - smučarski teki

	21
	Lokostrelska zveza Slovenije
	lokostrelstvo - tarčno

	22
	Gimnastična zveza Slovenije
	gimnastika - športna

	23
	Taekwondo zveza Slovenije
	taekwondo - WT

	24
	Kajakaška zveza Slovenije
	kajak kanu - mirne vode

	25
	Gimnastična zveza Slovenije
	gimnastika - ritmična

	26
	Kolesarska zveza Slovenije
	kolesarstvo - steza


3. Za kolektivne športne panoge se za obdobje 2026-2028 določi 27 dodatnih kvot NPŠŠ, tako da skupno število kvot upoštevaje že dodeljene kvote za obdobje 2024-2028 znaša 75:
	NPŠZ
	Športna panoga
	Število kvot

	Hokejska zveza Slovenije
	hokej na ledu
	2

	Košarkarska zveza Slovenije
	košarka
	9

	Košarkarska zveza Slovenije
	košarka 3 na 3
	1

	Nogometna zveza Slovenije
	nogomet
	5

	Odbojkarska zveza Slovenije
	odbojka na mivki
	1

	Rokometna zveza Slovenije
	rokomet
	8

	Zveza vaterpolskih društev Slovenije
	vaterpolo
	1


4. Za primere, ko posamezna izvajalka NPŠŠ iz katerega koli razloga na dodatnem javnem razpisu ne bo izkoristila ali delno izkoristila dodatno dodeljenih kvot NPŠŠ iz točke 3. tega sklepa, lahko na razpisu po naslednjem vrstnem redu kandidirajo tudi naslednje nadomestne upravičenke:
Za sofinanciranje kvot NPŠŠ kolektivnih športnih panog, glede na merila:
	Zaporedna številka
	NPŠZ
	Športna panoga

	1
	Košarkarska zveza Slovenije
	košarka

	2
	Rokometna zveza Slovenije
	rokomet

	3
	Nogometna zveza Slovenije
	nogomet

	4
	Hokejska zveza Slovenije
	hokej na ledu

	5
	Zveza vaterpolskih društev Slovenije
	vaterpolo

	6
	Košarkarska zveza Slovenije
	košarka 3 na 3

	7
	Odbojkarska zveza Slovenije
	odbojka na mivki


Predlog sofinanciranja izbranih izvajalcev pripravi strokovna komisija, ki jo imenuje minister, pristojen za šport. Strokovna komisija za vodenje postopka javnega razpisa opravi strokovni pregled popolnih vlog, tako da preveri izpolnjevanje razpisnih pogojev in kvot, določenih v Sklepu o določitvi kvot, ter glede na to pripravi predlog izbire sofinanciranja programov nacionalnih panožnih športnih šol.
Strokovna komisija o opravljenem strokovnem pregledu in izpolnjevanju razpisnih pogojev iz prejšnjega odstavka vodi zapisnik, v katerem natančno navede razloga za odobritev ali zavrnitev sofinanciranja, ter predlaga višino in obseg sofinanciranja.
Komisija pozove nacionalne panožne športne zveze, ki so jim bile dodeljene dodatne kvote, da v roku 3 dni predložijo seznam strokovno izobraženih delavcev za zapolnitev kvot.
Vlagateljem bo ministrstvo najkasneje v roku 60 dni od zaključka odpiranja vlog izdalo odločbe o izbiri in obsegu sofinanciranja oziroma o zavrnitvi sofinanciranja programa. Ob izdaji odločbe o izbiri bo ministrstvo vlagatelja pozvalo k podpisu pogodbe o sofinanciranju programa. Če se vlagatelj v roku osmih dni ne odzove, se v skladu z drugim odstavkom 29. člena ZŠpo-1 šteje, da je umaknil vlogo za sofinanciranje.
Vlagatelj, ki meni, da izpolnjuje pogoje in merila javnega razpisa in da mu razpisana sredstva neopravičeno niso bila dodeljena, lahko v roku osmih dni od vročitve odločbe vloži ugovor pri ministrstvu. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog.
Ministrstvo o ugovoru odloči v roku 30 dni od njegovega prejema. Odločitev o izbiri je s tem dokončna.
Začetek obdobja sofinanciranja bo za vsakega posameznega izvajalca določen posebej. Sofinanciranje od 1. novembra 2026 bo določeno za tiste strokovno izobražene delavce, ki izpolnjujejo pogoje, ki bodo na dan 1. november 2026 imeli sklenjeno veljavno pogodbo o zaposlitvi na podlagi izbora v skladu z 29. členom pravilnika in katerih število sodi v okvir, določen s Sklepom o določitvi kvot. Za preostale bo začetek sofinanciranja določen z dnem izpolnjevanja vseh navedenih pogojev.
Vsebinska navodila za pripravo programov NPŠŠ
Srednjeročna strategija panožne športne šole za športno panogo za obdobje do zaključka naslednjih olimpijskih iger naj vsebuje:
· opis dejanskega stanja panožne športne šole na dan sprejema novega programa (mreža-nacionalna in regijska raven, število strokovnih delavcev v ustrezno izobrazbo in strokovno usposobljenostjo, število športnikov v evidenci registriranih in kategoriziranih športnikov po starostnih kategorijah do 21 let, sodelovanje s športnimi oddelki v gimnazijah),
· smernice razvoja in prioritete panožne športne šole (kadrovske in vsebinske),
· organizacijsko shemo panožne športne šole (način zagotavljanja izvajanja programa na nacionalni in regijski ravni, določitev vertikalnih nivojev organiziranosti športne panoge),
· kriterije za vključitev športnikov v panožno športno šolo (posebej za nacionalni in posebej za regijski nivo),
· način zagotavljanja potrebnih materialnih sredstev (oprema, objekti), za izvajanje programov panožne športne šole,
· način zagotavljanja usklajevanje šolskih in športnih obveznosti za dijake,
· način zagotavljanja finančnih virov za razvoj panožne športne šole (javna sredstva, prispevek staršev, sponzorska sredstva),
· način vodenja in koordiniranja panožne športne šole,
· sistem spremljanja vključenih športnikov (ravni treniranosti) in sistem poročanja o njihovih rezultatih in napredku,
· sistem ocenjevanja in spremljanja dela strokovno izobraženih delavcev, ki izvajajo program panožne športne šole,
· način povezovanja programov prostočasne športne vzgoje otrok in mladine s tekmovalnimi programi nacionalne panožne športne zveze.


Štiriletni program organiziranosti in delovanja NPŠŠ za obdobje, ki ne sme biti končano pred datumom naslednjih olimpijskih iger naj vsebuje:
· okvirno razdelan program dela NPŠŠ za obdobje, ki ne sme biti končano pred datumom naslednjih olimpijskih iger,
· merljive cilje programa NPŠŠ v skladu z Nacionalnim programom športa,
· podrobno razdelan program dela za prvo tekmovalno sezono po objavi javnega razpisa,[footnoteRef:1] [1: Po zaključku tekmovalne sezone nacionalna panožna športna zveza pripravi vsebinsko poročilo in predloži podrobno razdelan program dela za naslednjo tekmovalno sezono.] 

· število vključenih športnikov in število vključenih kategoriziranih športnikov,[footnoteRef:2] [2:  Ministrstvo lahko med izvajanjem programa po lastni presoji izvede nadzor nad številom vključenih športnikov.] 

· kadrovsko strukturo, potrebno za izvedbo programa NPŠŠ (število strokovno izobraženih delavcev in drugih oseb potrebnih za opravljanje strokovnega dela in dopolnilnega strokovnega dela),
· povezavo s šolskim sistemom, lokalnim okoljem, starši.
Pogodba o zaposlitvi strokovno izobraženega delavca pri izvajalcu mora vsebovati naslednje elemente:
· podrobno opredelitev delovnih nalog strokovno izobraženega delavca (ime delovnega mesta, podroben opis delovnih nalog),
· podroben opis drugega strokovnega dela, ki ne sme presegati dvajset odstotkov delovnih nalog in jih strokovno izobražen delavec lahko nameni delu s športniki v članski kategoriji in športniki v športnih panogah športa invalidov, opravljanju strokovnega dela na nacionalni panožni športni zvezi (spremljanje izvajanja NPŠŠ, opravila vezana na registracijo, kategorizacijo in propozicije tekmovalnih sistemov, organizacija strokovnih posvetov),
· opredelitev trajanja (pričetek in zaključek izvajanja programa, ki ne sme biti krajši kot je veljavnost pogodbe o sofinanciranju s strani ministrstva),
· kraj opravljanja dela s pravicami strokovnega delavca v primeru opravljanja dela izven sedeže izvajalca,
· višino plače strokovnemu delavcu (prehrana med delom, prevoz na delo in z dela, druge upravičene stroške v zvezi z delom, regres, …) in način ter roki izplačevanja, pri čemer morajo biti v skladu s pogodbo o sofinanciranju s strani ministrstva,
· določbe o obsegu in načinu izrabe letnega dopusta in drugih odsotnostih z dela,
· način poročanja, ocenjevanja in spremljanja izvajanja programa,
· opredelitev pravic in obveznosti strokovnega delavca do izpopolnjevanja in njegovo sodelovanje v strokovnih organih izvajalca in panožne zveze,
· opredelitev pogojev za predčasno prenehanje veljavnosti pogodbe (kršitev delovnih obveznosti, neustrezno delo, ...).
V primeru izbora je nacionalna panožna športna zveza dolžna v 15 dneh po podpisu pogodbe o sofinanciranju dostaviti ustrezno veljavno pogodbo o zaposlitvi strokovno izobraženega delavca.


Vzorec pogodbe o sofinanciranju plač dodatnih strokovno izobraženih delavcev v programih NPŠŠ
REPUBLIKA SLOVENIJA, MINISTRSTVO ZA GOSPODARSTVO, DELO IN ŠPORT
Kotnikova ulica 5, 1000 Ljubljana
Matična številka: 2632837000
Identifikacijska številka za DDV oziroma davčna številka: SI 18976727
ki ga zastopa minister dr. Anže Logar (v nadaljnjem besedilu: ministrstvo)
in
Izvajalec: «Naziv_izvajalca»
Naslov: «Ulica», «Kraj»
Matična številka: «Matična_številka»
Identifikacijska št. za DDV oziroma davčna številka: «Davčna_številka»
Transakcijski račun: «TRR», «Banka»
ki jo zastopa «Zakoniti_zastopnik», «Funkcija_zakonitega_zastopnika» (v nadaljnjem besedilu: izvajalec) skleneta
POGODBO številka «Številka pogodbe»
O SOFINANCIRANJU PLAČ DODATNIH STROKOVNO IZOBRAŽENIH DELAVCEV V PROGRAMIH NACIONALNIH PANOŽNIH ŠPORTNIH ŠOL
1. člen
(uvodna določba)
Pogodbeni stranki uvodoma ugotavljata in soglašata, da:
1. ministrstvo zagotavlja javna sredstva za uresničevanje javnega interesa v športu na podlagi 5. člena Zakona o športu (Uradni list RS, številka 29/17, 21/18 – ZNOrg, 82/20, 3/22 – ZDeb, 37/24 – ZMat-B in 10/26), Zakona o izvrševanju proračunov Republike Slovenije za leti 2026 in 2027 (Uradni list RS, številka 95/25 in 112/25 – ZJF-K), Proračuna Republike Slovenije za leto 2026 (Uradni list RS, številka 104/24 in 95/25), Letnega programa športa v Republiki Sloveniji za leto 2026 (številka 6712-75/2025-2180-3 z dne 22. december 2025, s spremembo številka 6712-75/2025-2180-6 z dne 31. marec 2026; v nadaljnjem besedilu: Letni program športa) in Pravilnika o sofinanciranju izvajanja letnega programa športa na državni ravni (Uradni list RS, številka 68/19, 91/20, 138/21, 74/23, 118/23, 6/24, 18/25, 80/25 in 13/26);
1. je ministrstvo dne 8. septembra 2026 objavilo Javni razpis za sofinanciranje plač dodatnih strokovno izobraženih delavcev v programih nacionalnih panožnih športnih šol 2026–2028 (v nadaljnjem besedilu: javni razpis);
1. se je izvajalec z vlogo prijavil na javni razpis in bil po opravljenem postopku izbran z odločbo številka ___ z dne ___ (v nadaljnjem besedilu: odločba);
1. se s to pogodbo zagotavlja izvajanje ukrepa 3311-11-0024 – Programske in razvojne naloge športa, od 1. januarja 2027 pa se bo sredstva zagotavljalo v okviru ukrepa 2190-27-0004 – Programske in razvojne naloge športa 2027–2030;
1. ima ministrstvo, skladno z Letnim programom športa zagotovljena sredstva za sofinanciranje po tej pogodbi na proračunski postavki (v nadaljnjem besedilu: PP), in sicer: PP 231759 Šport otrok in mladine ter športna rekreacija.


2. člen
(predmet pogodbe)
Predmet te pogodbe je sofinanciranje plač dodatnih strokovno izobraženih delavcev v programih nacionalnih panožnih športnih šol.
3. člen
(vrednost pogodbe)
Ministrstvo bo sofinanciralo mesečno bruto plačo «Število_delavcev» strokovno izobraženih delavcev, ki izvajajo program nacionalnih panožnih športnih šol v športni panogi «Športna_panoga», in sicer:
· od 1. novembra 2026 v višini 1.840,14 evrov, 
· od 1. decembra 2026 v višini 1.893,48 evrov, 
· od 1. julija 2027 v višini 1.973,48 evrov in 
· od 1. januarja 2028 v višini 1.979,74 evrov za posameznega strokovnega delavca.
Ministrstvo bo sofinanciralo plače strokovno izobraženih delavcev, ki izvajajo program nacionalnih panožnih športnih šol od ___ dalje. 
Prvo sofinanciranje v višini do ___, zapade v plačilo 5. decembra 2026.
Sofinanciranje za obdobje od 1. novembra 2026 dalje se izvaja v skladu s to pogodbo in v predvideni mesečni višini, kot sledi:
· od 1. novembra 2026 v višini ___ evrov,
· od 1. decembra 2026 v višini ___ evrov,
· od 1. julija 2027 v višini ___ evrov in
· od 1. januarja 2028 v višini ___ evrov.
Ministrstvo se zaveže ta znesek nakazovati na račun izvajalca, in sicer najkasneje do 5. v mesecu za pretekli mesec.
Skupna višina sofinanciranja v letu 2026 znaša ___ evrov, v letu 2027 ___ evrov in v letu 2028 ___ evrov.
Izvajalec je dolžan najkasneje v roku petih dni po prejemu sredstev s strani ministrstva izplačati osnovno bruto plačo strokovno izobraženemu delavcu, in sicer:
· od 1. novembra 2026 najmanj v višini 2.300,17 evrov,
· od 1. decembra 2026 najmanj v višini 2.366,85 evrov,
· od 1. julija 2027 najmanj v višini 2.466,85 evrov in
· od 1. januarja 2028 najmanj v višini 2.474,68 evrov, kar je delež ministrstva povečan za najmanj 25 %.
Izvajalec je nadalje dolžan strokovno izobraženemu delavcu povrniti stroške v zvezi z delom (prehrana med delom, prevoz na delo in z dela, druge opravičene stroške v zvezi z delom) in izplačati regres za letni dopust oziroma druge osebne prejemke v skladu z veljavno delovno zakonodajo. Poleg tega mora delodajalec plačati še predpisane prispevke za socialno in pokojninsko zavarovanje oziroma druge predpisane prispevke na bruto plačo v skladu z veljavno zakonodajo.


4. člen
(upravičeni stroški in obdobje upravičenosti)
Predmet sofinanciranja so stroški, povezani z izvedbo predmeta pogodbe iz 2. člena te pogodbe, ki so v skladu z odločbo opredeljeni kot upravičeni.
Neupravičenih stroškov ministrstvo ne financira, kakor tudi ne morebitne nastale izgube sredstev izvajalca.
Obdobje upravičenosti stroškov po tej pogodbi traja od 1. novembra 2026 do 29. februarja 2028. 
Izbor izvajalcev v programih nacionalnih panožnih športnih šol je bil na podlagi javnega razpisa izveden za obdobje od 1. novembra 2026 do 29. februarja 2028. V skladu s to pogodbo se določa višino sofinanciranja plač strokovno izobraženih delavcev za leto 2026, 2027 in 2028. V primeru, da v proračunu za posamezno leto predvidenega obdobja sofinanciranja ni zagotovljenih sredstev za sofinanciranje v skladu s to pogodbo, se pogodba lahko enostransko predčasno prekine.
5. člen
(obveznosti ministrstva)
Ministrstvo se zavezuje, da bo:
· redno zagotavljalo finančna sredstva v skladu z določili te pogodbe,
· spremljalo izvajanje programa,
· nudilo pomoč strokovnim delavcem in v program vključenim športnikom pri uveljavljanju pravic na podlagi Zakona o športu.
6. člen
(obveznosti izvajalca)
Izvajalec je odgovoren za pravilno, zakonito, gospodarno in učinkovito izvedbo predmeta pogodbe iz 2. člena te pogodbe.
Izvajalec se zavezuje, da bo:
· predmet pogodbe izvedel v skladu z vlogo na javni razpis,
· spoštoval pravni red, ki velja za porabo proračunskih sredstev v Republiki Sloveniji,
· sredstva, pridobljena po tej pogodbi, porabil namensko in izključno v skladu z namenom predmeta pogodbe iz 2. člena te pogodbe,
· v roku 15 dni po podpisu pogodbe dostavil na ministrstvo ustrezno veljavno pogodbo med strokovno izobraženim delavcem in izvajalcem,
· strokovno izobraženega delavca zaposlil za polni delovni čas,
· strokovno izobraženi delavec tedensko opravil najmanj 20 ur pedagoškega dela oziroma neposrednega dela s športniki,
· vodil mesečno evidenco o opravljenem pedagoškem delu posameznega strokovno izobraženega delavca (kraj in čas opravljenega dela, število vključenih športnikov) in o opravljenem pedagoškem delu četrtletno poročal ministrstvu do 15. dne v mesecu za preteklo koledarsko četrtletje,
· izvajal program v skladu s sprejeto srednjeročno strategijo in štiriletnim programom nacionalnih panožnih športnih šol,
· skrbel za dolgoročno načrtovanje programov nacionalne panožne športne šole in za zaposlovanje strokovno izobraženih delavcev v teh programih,
· omogočal strokovno izpeljavo programa,
· omogočal strokovno izobraženemu delavcu opravljanje programa, ki je namenjen pretežno (vsaj 80 odstotkov) športni vzgoji otrok in mladine, usmerjenih v kakovostni in vrhunski šport, pri čemer lahko do največ 20 odstotkov svojega dela nameni delu s športniki v članski kategoriji in športniki v športnih panogah športa invalidov, opravljanju strokovnega dela na nacionalni panožni športni zvezi (spremljanje izvajanja programa nacionalne panožne športne šole, opravila vezana na registracijo, kategorizacijo in propozicije tekmovalnih sistemov, organizacija strokovnih posvetov),
· redno nadzoroval in ocenjeval izvajanje programa,
· ministrstvu vsako leto podal oceno najvišjega strokovnega organa o programu in strokovno izobraženemu delavcu, najkasneje do konca februarja za preteklo koledarsko leto,
· sodeloval z ministrstvom pri spremljanju izvajanja programa,
· po zaključku tekmovalne sezone pripravil vsebinsko poročilo in predložil podrobno razdelan program dela za naslednjo tekmovalno sezono,
· omogočal sodelovanje strokovno izobraženega delavca v svojih strokovnih organih,
· najkasneje v roku petih dni po prejemu sredstev s strani ministrstva izplačal bruto plačo strokovno izobraženemu delavcu, najmanj v višini določeno v 3. členu te pogodbe,
· na poziv ministrstva predložil dokazila o izplačevanju plače strokovno izobraženemu delavcu,
· spodbujal sodelovanje strokovno izobraženega delavca v svojih strokovnih organih,
· podpiral in omogočal usposabljanje in izpopolnjevanje strokovno izobraženega delavca,
· zagotavljal ustrezne materialne in prostorske pogoje za izvajanje programa.
Ministrstvo lahko v primeru neizpolnjevanja pogodbenih zavez iz prejšnjega odstavka izvajalcu določi rok za odpravo kršitev ali nepravilnosti. Če izvajalec kljub pozivu ministrstva pomanjkljivosti ne odpravi v postavljenem roku, ministrstvo ravna skladno z 9. členom te pogodbe oziroma v skladu z veljavno zakonodajo.
[bookmark: _Hlk129344039]Izvajalec soglaša, da ministrstvo podatke iz njegove vloge obdeluje in uporablja v skladu z veljavno zakonodajo, zlasti s področja varstva osebnih podatkov.
7. člen
(prepoved dela)
Izvajalec se obvezuje, da strokovno izobražen delavec ne bo, brez soglasja ministrstva, v času sofinanciranja po tej pogodbi, opravljal kateregakoli drugega strokovnega dela v športu.
Izvajalec je dolžan ministrstvo obvestiti o nameravanem delu, ministrstvo pa mu mora v roku 15 dni poslati svoje soglasje, sicer se šteje, da uveljavlja prepoved dela.
Strokovno izobražen delavec, ki je bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev ali ki je bil pravnomočno obsojen zaradi kaznivega dejanja zoper spolno nedotakljivost ne more skleniti delovnega razmerja oziroma opravljati dela, predvidenega s to pogodbo.
8. člen
(nadzor nad porabo sredstev)
Izvajalec se zavezuje, da bo za potrebe nadzora nad porabo sredstev, ki ga izvajajo ministrstvo, revizijski organ, Računsko sodišče Republike Slovenije, Urad Republike Slovenije za nadzor proračuna in drugi nadzorni organi, le-tem omogočil spremljanje, preverjanje in nadzor nad izvajanjem projekta, katerega sofinanciranje je predmet te pogodbe. Ministrstvo lahko kadarkoli zahteva od izvajalca vpogled v poslovanje in dokumentacijo v zvezi z izpolnjevanjem te pogodbe. Izvajalec je dolžan tej zahtevi ugoditi. 
Izvajalec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katerega sofinanciranje je predmet te pogodbe.
[bookmark: _Hlk129344351]Če se pri nadzoru nad porabo sredstev po tej pogodbi izkaže, da je prišlo do uveljavljanja neupravičenih stroškov, lahko ministrstvo od izvajalca zahteva vrnitev prejetih sredstev, pod pogoji, določenimi v 9. členu te pogodbe.
9. člen
(neizpolnjevanje pogodbenih obveznosti)
V primeru, da ministrstvo ali drug nadzorni organ ugotovi:
· vsebinsko, časovno ali finančno nerealizacijo predmeta pogodbe oziroma da je prišlo do prekinitve ali neizvedbe predmeta pogodbe na strani izvajalca,  
· da izvajalec drugače krši določila te pogodbe ali ne odpravi kršitve oziroma nepravilnosti v določenem roku ali  
· da so bila sredstva po tej pogodbi neupravičeno izplačana,
ministrstvo od izvajalca zahteva vračilo neupravičeno prejetih sredstev ali pa odstopi od te pogodbe in od izvajalca zahteva vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun izvajalca do dneva vračila v proračun Republike Slovenije.
Ne glede na prejšnji odstavek se v primeru, če ministrstvo ali drug nadzorni organ ugotovi, da je izvajalec: 
· prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
· posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od ministrstva pridobil sredstva, do katerih sicer ne bi bil upravičen,
· prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),
šteje, da je ravnal nepošteno in bistveno kršil določila te pogodbe. Ministrstvo v teh primerih od izvajalca zahteva vračilo neupravičeno prejetih sredstev ali pa odstopi od te pogodbe in od izvajalca zahteva vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun izvajalca do dneva vračila v proračun Republike Slovenije. 
V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:
· začasno ustavi izplačila sredstev,
· zahteva vračilo neupravičeno izplačanih sredstev po tej pogodbi,
· zniža višino sredstev glede na resnost kršitve.
V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, izvajalec pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun izvajalca do dneva nakazila v dobro proračuna Republike Slovenije. Ne glede na prejšnji stavek lahko ministrstvo to pogodbo ohrani v veljavi, če po preteku roka pisno izjavi izvajalcu, da pogodbo ohranja v veljavi in da zahteva njeno izpolnitev.


10. člen
(zagotavljanje sredstev v proračunu oziroma finančnem načrtu)
Pogodbeni stranki sta soglasni, da je izpolnitev te pogodbe odvisna od proračunske zmogljivosti oziroma finančnega načrta ministrstva za leta 2026, 2027 in 2028. V primeru, da pride do sprememb v proračunu oziroma finančnem načrtu ministrstva, ki neposredno vpliva na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.
11. člen
(skrbnik pogodbe)
Skrbnik pogodbenih obveznosti na strani ministrstva je ___, namestnik ___, skrbnik pogodbe na strani izvajalca je ___.
Če se v času trajanja pogodbenega razmerja spremeni skrbnik pogodbe ali namestnik skrbnika pogodbe na strani ministrstva ali skrbnik na strani izvajalca, se o tem z dopisom obvesti nasprotno pogodbeno stranko.
12. člen
(protikorupcijska klavzula)
Izvajalec se zavezuje, da on sam, kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšne nedovoljene koristi za pridobitev sredstev ali za pridobitev sredstev pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.
Izvajalec jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije (Uradni list RS, številka 69/11 – uradno prečiščeno besedilo, 158/20, 3/22 – ZDeb in 16/23 – ZZPri).
V primeru kršitve ali poskusa kršitve te klavzule je že sklenjena in veljavna pogodba nična.
13. člen
(prepoved odstopa terjatev)
Izvajalec se zavezuje, da svojih terjatev do ministrstva iz naslova te pogodbe ne bo odstopil ali odstopil v zavarovanje tretjim pravnim ali fizičnim osebam. Izvajalec se prav tako zavezuje, da na svojih terjatvah do ministrstva iz naslova te pogodbe ne bo ustanovil zastavne pravice in s sredstvi, pridobljenimi po tej pogodbi, ne bo razpolagal na način, ki je (ali bi bil) v nasprotju z namenom dodeljenih sredstev.
V primeru, da izvajalec ravna v nasprotju s prejšnjim odstavkom, lahko ministrstvo odstopi od pogodbe ter zahteva vračilo izplačane subvencije z zakonskimi zamudnimi obrestmi od dneva nakazila do dneva vračila.


14. člen
(aneks k pogodbi)
Vse morebitne dopolnitve in spremembe te pogodbe stranki določita z aneksom k tej pogodbi, razen v primeru spremembe skrbnika pogodbe, ko zadostuje obvestilo drugi pogodbeni stranki, v skladu z drugim odstavkom 11. člena te pogodbe. 
15. člen
(reševanje sporov)
Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Vsa morebitna nesoglasja bosta pogodbeni stranki reševali sporazumno. V primeru spora je pristojno sodišče v Ljubljani.
16. člen
(veljavnost pogodbe)
Pogodba začne veljati z dnem, ko jo podpišeta obe pogodbeni stranki in velja do izpolnitve vseh pogodbenih obveznosti ter do izteka vseh rokov, določenih za nadzor nad izvajanjem pogodbe.
Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.
Pogodba je sestavljena v 5 (petih) enakih izvodih, od katerih prejme izvajalec 2 (dva) izvoda, ministrstvo pa 3 (tri) izvode.
	»Izvajalec«
»Zakoniti zastopnik«
»Funkcija zakonitega zastopnika«
___________________
(podpis)
V __________________, dne ____________


	Ministrstvo za gospodarstvo,
delo in šport
dr. Anže Logar
minister
___________________
(podpis)
V Ljubljani, dne ____________

